OpenLLM-France/wikimedia huggingface dataset:
# Er hombat spirituel/Chapistre 72

| ◄ En inean e zeli hum zerhel é hunan ha distaguet doh quement tra zou eit ma rèi Doue abarh el ma pligeou guetou. | Ret é bout aviset mat é caranté en nessan eit ne vou quet troublet peah en inean. | En inean e zeli renonciein d’é volanté propr, etc.  ► |
DOUÉ ne ra quet é zamurance én un inean, hemp allume én-hi en tan sacret a é garanté hac a charité é quever en nessan. Jesus-Chrouist en dès laret é ma deit de laquad en tan ar en doar.
Caranté Doué ne zeli quet en devout fin erbet, mæs er garanté e zeliamp hur bout é quever en nessan e zeli en devout he mesul. Doué ne fehai quet bout câret rai, mæs ellein é rer cærein rai en nessan ; ma ne vé réglet mat er garanté-zé, nen dé capable meit d’hun hol, gùellein e ramp hum ziscar é chongeal sehuél er réral. Câramp hun nessan én ur fæçon ne recèuou hun inean domage erbet ; er surran é na rehemb nitra dré en intantion hemp-quin a rèin exampl ha squir d’er réral, guet eun mar hum gollehemp en ur chongeal ou sauvein : groamp hun actioneu guet simplicité ha guet un intantion santel de bligein de Zoué hemp quin : a pe ouïehemp pratiquein er vertu a humilité hac hanàouet petra é hun œvreu mat, ne rehemp quet istim assès a nehai eit credein é ellou profitein hilleih d’er réral er peh e brofit quer bihan d’omp-ni. Nen dé quet necessær ma vehemp quer sourcius é quever en ineanneu, ma collou hun hani é repos.
Ni hun bou er séhet bras hont d’ou sclærderein, a pe bligeou guet Doué er rêin demp, mæs ret é gortos ma tèi a nehou ha ne faut quet chongeal é homp capabl d’hur bout-ean a hanomp hun hunan. Conservamp d’hun inean er peah hac er repos ag ur bellaen santel doh en dut : volanté Douè é ma vou èl-sé eit en ériein hac er staguein doh-t’hou ; hum zalhamp azéet én hun interior que n’arriuèi er mæstre ag er uinïec de rêin labour demp : Doué e antréou én-omp hac hun golèi a p’hun havou nuah ha dibarasset a ol sourci ha desirieu en doar : chonge en devou a hanomp a pe uélou en hun bou hum ancoéheit ni-memb : er peah e vou guenemb, hac é garanté divin e rèi demb gober hun ol actioneu hemp trouble, guet moderation ha tamperance, hac er peh e rehemp, ni er groèi ér repos santel ag er peah-cé lein a garanté pehani tàuein e zou compse, ha gober tout e zou hum zerhel libr ha aboeissant de volanté Doué, rac mèi é vadeleah divin e zeli gober tout én-omp ha guenemp ; hemp desirein tra erbet quin, meit ma vehemp berpet humbl dirac é zeulegat ha ma pressatehemp dehou un inean pehani nen dès quin desir meit ma vou accomplisset é volanté divin abarh, parfætan ma vou guellet.
# Er hombat spirituel/Chapistre 66

| ◄ Ar en tantation ag er vanité. | A bep sorte trompereaheu er goal-isprit peré é arriue én article ag er marhue. | Péh natur en dès calon mab-dein, hac ag er fæçon d’hé hondu.  ► |
ANEMIS hun salvedigeah ne scuéh jamæs doh hun geinein : mar da dehou, en ur guemer apparance un Æl lein a sclærder gober é bossible eveit hou lorbein dré drompereaheu ha dré visioneu seudannec, pé dré ré santabl memb, dalhet ferm én hanàuedigueah a hanoh hou hunan, ha laret dehou hardeh mat : Um dènn, malhurus, retorn d’en dihoeldæt a behani é oas sortiet, rac ur péhour rai-vras on eit melitein visioneu, n’em ès quin dober meit a visericorde me Jesus hac er Sænt aral.
Pé gavehai guenoh dré vercheu splan assès éma a Zoué éta en treu-zé, éveheit a ou hredein quentèh, ne zouget quet ou disprisein ; er homportemant-cé diazéet ar en hanàuedigueah a hou miser ne èll quet bout dihaittus de Zoué, ha mar dé ean e ra en treu-zé én-oh, ean e ouïou erhat er rêin deoh d’hanàuet hemp ne arriuou drouc erbet guenoh, rac en hani e ra é hræce d’er ré humbl n’er refusou quet d’er ré hum humili.
Chetu en armage a beré en hum chervige en anemis ordinæremant einep d’en ol dud, a p’ou gùel toste d’er marhue ; mæs opèn en dra-zé, attaque e ra peb-unan é particulier dré el léh pehani e gav guetou e zou er goannan. Ean e studi hun inclinationeu, ha dré hun inclinationeu-memp ean e ra demp couéhel er pehet. Raccé é raug ma arriuèi en ær ag er hombat bras, quemeramp en armage ha commençamp gober brésel doh er goal-inclinationeu peré e sour arnomb, eit hun bout bihannoh a boén e resistein doh-t’hai ha doh ou feahein én amzer-zé quen dangerus pehani e vou ér fin ag en ol amzer. Hui e rèi brésel dehai bet que ne veint distruget aquerh.
# Er hombat spirituel/Chapistre 67

| ◄ A bep sorte trompereaheu er goal-isprit peré é arriue én article ag er marhue. | Péh natur en dès calon mab-dein, hac ag er fæçon d’hé hondu. | Ag er soign e teli en devout en inean eit possedein un tranquillité parfæt.  ► |
DOUÉ nen dès groêit calon mab-dein meit eveit hé hârein ha bout câret gueti. En excellance ag er fin eit pehani éma bet crouéet e zeli gober hé honsiderein èl er vrassan hac en noplan labour en dès groêit.
Doh er fæçon d’hé hampen hemp quin éma staguet er vuhé pé er marhue spirituel.
Gouyed hé hampèn ne zeli quet bout forh diæs, pen dé hé imur gober pep tra dré garanté ha nitra dré gontraigne.
Er peh hun ès d’ober é spial guet douster hac hemp hum geinein doh er pèn-caus a hun ol actioneu.
Sellet a beban éta ha mèn é ha.
Sellet ac ean zou ag er galon pehani zou er vammèn a garanté Doué, pé ag en isprit pehani e zou er vammèn a vanité mab-dein, é ta er pèn-caus a nehai.
Hanavouet e rehet éma dré garanté hac a greis calon é ret hou œvreu mat, a pe sellet èl nitra ol er péh e ret eveit Doué, hac a pe huès méh é ober quer bihan, ha hui é hober er peh e ellet.
Hui e zeli jugein éma dré en isprit, dré intêrés é labouret, a pe ne chom guenoh goudé hou œvreu mat, é léh vertuïeu douce, humbl ha tranquil, meit ur voguedén a vanité pehani e ra deoh credein en é huès groêit hilleih, a bout ne huès groêit nitra mat.
Brésel mab-dein a behani é compse en dein santel Job, e gonsiste ér spiereah-zé e zeliamp gober hemp cess arnomp ni-memb.
Ne zeli quet bout chagrinus na néhançus, é contrel hé but principal e zou rêin er repos d’en inean, calmein ha douçat é orelladur, a pe vou poéniet ha houlet én é obéreu hac én é bedèn ; rac æs é gouyet éma impossibl pedein erhat ér stat-cé, a vinannoh na vou en inean dïazéet èl ma oai quênt.
Gouyet ne huès dober eveit en dra-zé meit ag en douster hemp quin, hac éma en douster-zé hemp quin e èll gober d’en inean donnet én dro ha rantein dehou é dranquilité quetan.
# Er hombat spirituel/Chapistre 69

| ◄ Ag er soign e teli en devout en inean eit possedein un tranquillité parfæt. | Er stat-cé a galme hac a dranquillité ne zeli bout établisset meit a nebedigueu. | Aveit possedein er peah-cé, en inean e zeli hum zizober a beb consolation.  ► |
PÉELLEIT doh hou isprit tout er peh e èll er sehuèl pé en discar, en troublein pé er geinein ; labouret guet douster eveit rêin pé conservein dehou é dranquillité ; rac Jesus-Chrouist en dès laret : heurus er ré e zou dambonær, desquet guenein é on douce ha humble a galon. Ne veah quet én arvar na recompansèi en eutru Doué el labour-zé, ha na rèi a hou inean un damurance a blijadur ; tout er peh e oulèn guenoh é, sel guéh ma santéhet hou squeindeu hac hou coal-inclinationeu doh hou geinein, gober hou possibl eveit izellat er moguet-zé, eveit calmein ha doussat er bouillardeu-zé, ha rêin er peah én dro d’hou actioneu.
Él ne sàuer quet un ty a béh én un dé, èl-cé ehué ne rer quet en amerh ag en tresor interior-zé é berr amzer.
Mæs er berfection ag en œvre-zé e oulèn deu dra requis-gronce ; unan, ma vou Doué ean-memb e sàuou én-oh é zamurance ; en aral m’en devou er batimant-cé en humilité eveit fondaision.
# Er hombat spirituel/Chapistre 75

| ◄ Ag er fé e teliamp hur bout é quever er sacremant adorabl ag en Autér. | En inean ne zeli clasg repos na plijadur meit é Doué. | En ampêchemanteu hac en dioustemant e gavamb doh er peah interior-zé ne zeli quet hun laquat de vout triste.  ► |
UN inean de behani ne blige nitra ag er bed, meit é bersecutioneu hac é zisprisance, pehani ne gâr ha ne zesir nitra ag en ol madeu e èll rêin, ha ne zouge nitra ag en ol drougueu e èll gober, pehani e béella doh er ré guetan èl doh ampoéson, hac e glasque er réral èl é blijadurieu, henneh e zou ér stat de receu guet Doué consolationeu bras, meit ma vou hé ol gonfiance én hou, ha na fiou quet é fæçon erbet én hé nerh é unan : courage sant Pierr e oai bras, a pe larai hardeh mat é oai coutant de verhuel guet Jesus-Chrouist : er volanté gronce-zé é oai sur forh vat, mæs én effet un deffaute hé devoai ; en hani a vout é volanté prope, hac en defaute-cé e oai bet caus dehou couéhel : quer gùir èl mèi ne fehemp chongeal na gober nitra a vat, hemp er secour a buissance en eutru Doué.
Dalhamb hun inean libre a bep sorte desir ; re-vou aquerh guet é action, presant ar er peh e ra, ar er peh e chonge, hemp andur ma vou ar un dro guet er peh e ra breman ha guet er peh en devoa d’ober ha de chongeal goudé.
Neoah nen dé quet dihuennet doh dein erbet quemer soign a é affærieu tamporel, guet ur sourci ræsonnable ha reglet mat, peb-unan hervé en necessité a é stat ; en treu-zé quemeret èl ma faute e zou revé Doué, ha ne virant a sorte erbet doh er peah interior ha doh en avancemant spirituel.
Ne fehemp gober nitra gùel a gaus d’impléein erhat en amzer presant, eveit offrein berpet de Zoué hun inean nueah ha distag-cair doh en ol desirieu, hac hum zerhel dirac é vajesté divin èl ur peur goàn hac é languissal, pehani nen dès nitra, ha pehani nen dé quet capable d’ober na de ounid nitra.
El liberté-zé a speret hemp angagemant erbet én-omp a ziabarh, nac é léh aral a zianvès, eit bout aquerh de Zoué, e zou natur er berfection.
N’eller quet comprenein peh quer bras é er soign e bris quemer en eutrü Doué ag ur hroaidur e zou él-cé tout de hou.
Ean e séell èl un dra agréable ma tigueor dehou é halon guet confiance. Coutant é de rêin sclærder dehou ar en treu a beré éma én arvar, ha de lacat de vout æs er peah e ra é ziæsemant, d’er sehuel a pen dé couéhet, de bardonnein dehou é fauteu sél guéh ma er havou preparet d’en dout ur hai bras a nehai, rac Doué e zou perpet er belêc éternel : deusto d’er pouvoér en dès reit de sant Pierr ha d’er ré ar é lerh, de ériein ha de ziériein, nen dès quet hum brivet ean-memb ag er bouvoér-zé ; ér fæçon-zé, ma ne gâr quet é Gouéssour rêin dehou er sacremanteu quel lies él ma cârehai, é vajesté er recèuou hac e accordou dehou pardon quel liès guéh ma tèi devat-hou guet confiance, quai ha caranté.
Chetu er fréh ag en disinteressemant santel hont.
# O va Jesus ! chetu deut an amzer

| ◄ Disqennit ennomp, Speret-Glân | O va Jesus ! chetu deut an amzer | Digueri ra dôr santel an tabernacl ► |
Ova Jesus ! chetu deut an amzer
Da bardoni guir glac’har ar pec’her ;
N’offansìn mui ho Majesté,
Nac ho touçder infinit,
$\left.{\begin{matrix}\\\\\end{matrix}}\right\$
bis.
O va Doue !
Ur Bêleg : Parce, Domine, parce populo tuo :
Ar Bobl : Ne in æternum irascaris nobis.
P’ê coustet dêc’h ar pec’her qer bras poan,
Na bec’ho mui ; deut d’ober graç dezàn ;
Graç, graç, Jesus, ur veach c’hoas, Dre an triomph admirabl
$\left.{\begin{matrix}\\\\\end{matrix}}\right\$
bis.
Demeus no Croas. Parce.
O va Jesus! stouet omp d’an daoulin,
Da implori ho madelez divin ;
Ma vezo pardonet erfat Ha guelc’het hon oll grimou
$\left.{\begin{matrix}\\\\\end{matrix}}\right\$
bis.
Dre hoc’h oll goad. Parce. :
# O zant Josep, er Barados

Oberennoù damheñvel pe handelvoù all zo ivez, gwelout O Sant Jozeb, er Baradoz.
| ◄ O zant Josep, ni ho suppli | O zant Josep, er Barados | O pegen bras eürustet ! ► |
Diskan. O zant Josep er Barados Zonjet enomp e-pad an noz ; D’ho pugale Gant karante Plijet rei ho penoz.
1. An heol a n-euz kuzet ouzimp e sklerijen, War ar bed a bep tu e kouez tevalijen, Dalc’het en hon c’halon, splan bepret ha groezus, Ar grasou d’imp prenet war ar groaz gant Jezus.
2. Al loenet gouez en noz a glever o iudal : Eneb d’imp noz ha de ec’h iud hon techou fal ; Harzet na ve gante hon ineou taget, N’ouzomp nemet krial, trec’hi na ouzomp ket.
3. Dal ma vezo warc’hoaz distro heol ar beure, Ha deut koulz al labour hag ar boan adare, Ra vo hano Jozep an drede ’n hon genou, Gant Jezus ha Mari en hon ol drubuillou !
K. G.
# Oberou Klaoda ’r Prat

| Oberou Klaoda ’r Prat | D’al Lenner ► |
# O ty men Doué

| ◄ Christenion hun amièd | O ty men Doué | O ni zou hoah ar en doar ► |
* O ty men Doué, palæs lan a splandér,
* O baraouis, ô quér a lehuiné !
* Pegours en ær ?
* Pegours en dé ?
* Ma vein én-oh, faç-oh-faç guet men Doué,
* Hag é tanhouat azé ol é zoustér !
* En hou palæs n’en dès nitra d’andur.
* Ha ne gavér guet-n-oh-hui, ô men Doué !
* Nameit joé pur
* Ha lehuiné,
* Ha hui hum blij neoah guet larganté,
* É cresquein hoah bamdé ou fligeadur.
* Hoah ar en hent, é creis ur vro barbar,
* Pêl doh men Doué, ne hran meit huannadein,
* Nameit scùil dar,
* Nameit creinein ;
* Eun bras e mès, allas ! a hum zannein,
* Ha ne gavan meit misér ar en doar.
* Cannet, e lar en anemis cruel,
* Séhet hou tar, arsàuet a ouilein ;
* Mæs, Doué santel,
* Penaus cannein ?
* Quer pêl doh-oh, penaus bout hemb creinein ?
* Penaus cârein ur vuhé criminel ?
* Palæs men Doué, tabernacl adorabl,
* Mar ancoéhan jamæs hou pràuité,
* Bréh miserabl,
* Doh me hosté
* Chomet séhet hemb boulgeal noz ha dé ;
* Stag doh me stang, ô tead abominabl !
* O me inean, ne gollamb quet couraj,
* Er palæs-cé hag ol é lehuiné
* Vou hur partaj
* Eit mad un dé :
* Brér de Jesus, me zou croaidur de Zoué,
* É dy enta e vou me héritaj.
* J. G.
# O tont deus an eured

| ◄ Annaik Calve | O tont deus an eured | Ar bichik  ► |
* 1. Pe oan tont deuz an eured,
* tralaik, tralaik, tralalalala.
* Pe oan tont deuz an eured
* Me ’n em gavaz skuiz braz,
* Me ’n em gavaz skuiz braz ; petra raz ?
* Me ’n em gavaz skuiz braz.
* 2. Me monet da ziskuiza
* Tralaik…
* Me monet da ziskuiza
* Dindan wen dero vraz
* Dindan wen (etc. ritournelle).
* 3. Me ’rekontraz ma mestrez
* Tralaik…
* Me ’rekontraz ma mestrez
* Gant hi daoulagad c’hlaz.
Nota-bene. Cette pièce doit être incomplète. Nous traduisons : « petra raz » par « que fit-il ? » parce que la 3$^e$ personne singulier de l’indicatif passé défini de Ober, faire est : Greaz, tréc. grez, graz, il fit.
# O va Jesus, ra viot meulet

Oberennoù damheñvel pe handelvoù all zo ivez, gwelout Trede-a-tregont Cantic. Evit elumi mui-ouz-vui carantes Jesus en hor c’halon goude ar Gommunion.
| ◄ Va Jesus, va Doue, c’hui epquen | O va Jesus, ra viot meulet | Evit beva e graç Doue bepret ► |
* O Va Jesus, ra viot meulet
* Epad an oll eternite,
* Da veza deut hiryo d’am guelet
* Gant quement a humilite ;
* Ra viot enoret, va Jesus,
* Er Sacramant eus an Auter,
* Da veza bet quen trugarezus
* Em andret, ha me quen dister.
* Me a garre’ven capabl da zisquez
* O va Jesus, en oc’h andret
* Eus va c’halon an anaoudeguez,
* Dre ur garantez vras meurbet ;
* Guerc’hes Vari, hac oll Sent eürus
* Ha c’hui oll Ælez benniguet,
* Va sicourit da garet Jesus
* Ha d’e veuli diouz ma ê dleet.
* Evit Jesus ar bed a lezàn,
* Rac ne deo nemet un trompler ;
* Da Jesus eo en em adressàn,
* Jesus a ra va oll douçder ;
* Jesus a zo scrivet em ene,
* Gravet eo Jesus em c’halon,
* Jesus a zo bremâ guene-me,
* Ha ne guittaï quet ac’hanon.
* Hep va Jesus netra ne garàn,
* Jesus eo va mad souveren ;
* Jesus hepquen eo a zeziràn
* Da chom bepret ennon da ren ;
* Jesus eo va c’honsolation,
* Jesus eo va rejouissanç ;
* Jesus eo e peb affliction
* Va refuich ha va oll fizianç.
* Jesus epquen eo va c’harantez,
* Jesus, eo pried va ene ;
* Va Jesus ervez e volontez
* A zisposo ac’hanon-me ;
* Da Jesus oun, ha dezàn ’vezìn ;
* Ne zispartiìn quet diouz Jesus ;
* Jesus ato queit ha ma vevìn
* Vezo va zenzor precius.
* O va Jesus leun a drugarez,
* Ouzoc’h em izom e clêmìn ;
* Va Jesus, em oll sempladurez ;
* C’hui d’am zicour a c’houlennìn ;
* C’hui eo va nerz em infirmite,
* Hac eus va oll adversourien
* E trec’hìn an importunite,
* O va Jesus ! dre ho moyen.
* O va Jesus ! me a gred ennoc’h ;
* Me esper ennoc’h, va Jesus,
* Me ho car, hac ha caro pelloc’h,
* Gant oc’h assistanç vertuzus ;
* Ra vezo consumet va c’halon
* Dre garantez en oc’h andret,
* Na deuìn, va Jesus, e nep fæçon
* Da zisplijout deoc’h mui nepret.
# O zant Josep, ni ho suppli

Oberennoù damheñvel pe handelvoù all zo ivez, gwelout Sant Jozeb, ni ’zeu d’ho pedi.
| ◄ Kanomp ol meulodi da Josep | O zant Josep, ni ho suppli | O zant Josep, er Barados ► |
Diskan. O zant Josep, ni ho suppli, En hano Jezus ha Mari, Douget hon peden da Zoue, Ha zikouret ho pugale.
1. Eveldoc’h ni garfe miret Lezen Doue e kreiz ar bed,
trec’hi war hon ol fablegou Ha mont eün gant hent an Envou.
2. Ho ti zo bet ti hon Zalver, Ho c’heuill a re war ho micher : Evel en ho ti ni garfe E chomfe ’n hon c’halon noz-de.
3. Ha mar deufemp dre ar pec’het D’hen pellat ouzimp gwej ebet, Ni garfe raktal hen kavet, Eveldoc’h p’ho poa hen kollet.
4. Gant ar c’houezadur euz ho tâl Ec’h euz maget Jezus gwejal : Dre hon oberou ni garfe Magan e c’hras en hon ine.
5. Dreist-ol war hon heur divezan, Pa vo ret kuitat ar bed-man, Eveldoc’h gwelet a garfemp Mari ha Jezus etal d’emp.
6. Ha neuze goude bezan bet Aman war-eun-dro ho pedet, Er Barados c’hoaz war-eun-dro Da virviken ni ho meulo.
K. G.
# O va Doue, c’hui a so mad

Oberennoù damheñvel pe handelvoù all zo ivez, gwelout Unnecved Cantic. E pehini e c’hallier a nevez ar bec’heurien da zistrei ouc’h Doue.
| ◄ P’eur, va Doue, vezo delivret | O va Doue, c’hui a so mad | Mall bras eo din disfazia ► |
* O va Doue, c’hui a zo mad !
* Ne ell den e ignori ;
* Pep tra er bed-mâ en e stad,
* E lavar da bep hini :
* Ha gouscoude an den divez
* Ne sonch quet en quemen-se ;
* Peguen dign eff en a druez,
* Queit a ma chom er stad-se !
* An Ee, ar môr, hac an douar ;
* Va Doue, oc’h eus crouet ;
* Evit an den, an oll en goar,
* Eo oc’h eus-u furmet.
* An den gouscoude, tra estoun !
* Eo a deu d’oc’h offansi ;
* Hac én zo monstr quen diræsoun
* Ountâ da gomparachi ?
* Va daoulagat squillit daëlou,
* C’hui, va c’halon, hirvoudit,
* O consideri dizurziou
* Ar grouadurien divrid,
* Pere a such d’o fassion,
* Goas eguet anevalet,
* O vouga moüez ar ræson
* Evel pa vent egaret.
* Ne songes quet fur, pec’her paour,
* E teues da goll da ene,
* N’eus gouscoude arc’hant nac aour
* Da repari ar c’holl-se.
* Ma songes er stad ma vevez,
* Da galon a ve rannet,
* Ha da gundui ur vuez nevez
* Souden e vez rezolvet.
* Ma songes piou a offanses,
* Te a ve digonsolabl ;
* Ha netra er bed ne gaffes
* Eveldoud quer mizerabl ;
* Lavaret a raes, me so sur,
* En zo bras va c’hrueldet,
* Da veza, buguel dinatur,
* Ouz Doue en em revoltet !
* Sell en dro did, hac e veli
* Mad-oberou da Grouer ;
* Ne ouffes quet o niveri,
* Hac ez pe c’hoant d’e ober.
* Penaus eta, va mignon quer,
* Ec’h elles-te, hep scrija,
* Outragi un Tad quen tener,
* A ra evidout pep tra ?
* Ar grouadurien hep rêson,
* Mar o deffe ar parlant,
* A c’houlenne punition,
* Enep da gomportamant.
* Consider-ta da zallentez,
* Antre ennout da-unan,
* Ha m’ec’h assur, e guiriones,
* E c’houlenfes chench buan.
* Heuill ar feiz ac’h eus recevet,
* Selaou moüez ar ræsoun ;
* Hac hep mare vezo touchet
* Ha mantret oll da galoun.
* Lavaret a ri an ifern
* Ameus mil gueich melitet $^{[sic]}$,
* Ha Doue a zeu d’am espern ;
* Red eo dìn-eta, e garet.
* Ma pe tanvead an douçder
* A so e servich Doue,
* Te lavare e peb amzer :
* E petra e songen-me ?
* Ar bed e meus, siouas ! caret,
* Ha n’emeus cavet ennâ
* Nemet poan gorf ha poan speret ;
* En anzao a ràn bremâ.
* C’hui ebquen, va Doue, so mad,
* Ha capabl d’hor c’hontanti ;
* Hep-doc’h ne gaver e peb stad
* Nemed nec’h ha melcony.
* Dirac an oll er prezegàn ,
* Dre m’ameus en approuet ;
* Ra vezo ar joa a zantàn,
* Gant peb-unan savouret.
# Fest Kerhuiton

| ◄ Taul a zornad | Fest Kerhuiton | Lagouter ► |
| 1 Ne houiet ket pautred, Doéré bras er barrez, Ne houiet ket pautred, Maluron, Doéré bras er hanton. 2 Kleuet em es laret ’E tavarn er Marh Guen Kleuet em ès laret, maluron ’Vou fest é Kerhuiton. 3 Ur fest el n’en dès bet Biskoah én ur bro ni Ur fest el n’en dès bet, maluron A Gemper de Redon. 4 ’En hi krollet e vou ol er hrolleu neué, En hi krollet e vou, maluron Doh en akordeon. 5 Get ur verh hemd danné E’ timé er minour Get eur verh hemb danné, maluron Ha ken truhek el don. 6 He zokig boketet Hag é broig mod ker Hé zokig boketet, maluron En des troeit é galon. 7 Donet e hrei a gér Tuchentil pastellek Donet e hrei a gér, maluron Er choej ag er hanton. | 1 Ne ouezit ket paotred, Kelou bras ar barrez, Ne ouezit ket paotred, Maluron Kelou bras ar c’hanton. 2 Klevet em eus laret, E tavarn ar Marc’h Gwenn, Klevet em eus laret, maluron, Vo fest e Kerhuiton. 3 Eur fest ’vel n’eus ket bet Biskoaz en hor bro-ni Eur fest ’vel n’eus ket bet, maluron A Gemper da Redon. 4 Korollet vo enni ar c’horollou nevez Korollet vo enni, maluron, ouz an akordeon. 5 Gand eur verc’h hep danvez e timez ar pennher, Gand eur verc’h hep danvez, maluron Diskramailh, eun eston. 6 Ouz he zok bokedet, Hag he lostenn giz ker, Ouz he zok bokedet, maluron, Eo staget e galon. 7 Dont a raio eus ker, Aotroned pastellek Dont a raio eus ker, maluron, Pabored ar c’hanton. |
| 8 Er bâl, hag er polka E vou krollet ino Er bâl hag er polka, maluron Arlerh er rigodon. 9 Ino kleuet e vou E leh er binieu Ino kleuet e vou, maluron Boeh terd ar violon. 10 Inou, ne vou kleuet Meit sonnenneu gallek, Inou ne vou kleuet, maluron Meit galleg, « et du bon ». 11 Aveit diskein galleg Monet e hrein dino Aveit diskein galleg, maluron Get minour Keruiton. 12 Gouiet e hré hembkin Touiet pe oé sudard Gouiet e hré touiet, maluron Ha reskond « oui » ha « non ». 13 De huélet er minour Deit ol genein, pautred, De huelet er minour, maluron Eit gober meh dehon. | 8 Ar bal hag ar polka vo korollet eno Ar bal hag ar polka, maluron, Warlerc’h ar rigodon. 9 Eno e vo klevet E lec’h ar biniou, Eno e vo klevet, maluron, Son skiltr ar violon. 10 Eno ne vo klevet nemet soniou gallek Eno ne vo klevet, maluron, Met galleg, et du bon. 11 Evit deski galleg Me a ranko mont di, evit deski galleg, maluron, Gant pennher Kerhuiton. 12 Gouzout a rae toui Gwechall pa oa soudard, Gouzout a rae toui, maluron Ha respont oui ha non. 13 D’ober mez d’ar pennher Deut holl ganen, paotred, D’ober mez d’ar pennher, maluron, D’eomp holl da Gerhuiton. |
J. Le Bayon.
# Feunteun Sant Kadou

| ◄ Douar panez | Feunteun Sant Kadou | Lennon ► |
D’an Aotrou Baron.
* Sant Kadou a vousc’hoarz a-us d’e velezour
* D’an dud e zarempred, ’c’houlenn gantan sikour,
* Dreist-oll d’ar plac’h yaouank pa stlap eur goz spilhenn
* ’Vit gouzout, moarvat, lod eus he flanedenn.
* Da biou dre e hunvre gant esperans pe spont
* Ne deus ket c’hoarvezet goût an amzer da zont ?
* Eur baourez daoulinet o laret he fedenn
* A ginnig an dour sakr a bare pep terzienn,
* A ro d’ar baotredou nerz en o izili ;
* ’Vit he zrugarekât ha kent kimiadi
* E roïs eur gwenneg. Goullo e oa va yalc’h.
* Kavit, Aotrou Kadou, va aluzenn awalc’h,
* Ha diouz va ziegez harzit ar wall-avel,
* Ar c’hanv, ar c’hlenvejou. Graet ma chomo santel !